En aquest vídeo pots veure d’una manera ràpida i senzilla com preparar i administrar FOSTIPUR 75. És important rentar-se les mans amb cura abans de procedir a la preparació, així com treure la medicació de la nevera 5 minuts abans d’administrar-la. Partir el capçal de l’ampolla d’aigua dissolvent, per la marca indicada, amb l’ajuda d’una gasa. Connectar la xeringa amb l’agulla gran. Carregar l’aigua dissolvent en la xeringa. Obrir el vial de pols i injectar-hi el líquid. Girar el vial i recuperar tota la mescla amb la mateixa xeringa. Purgar la xeringa d’aire. Tornar a tapar, retirar l’agulla gran i connectar l’agulla subcutània. Procedir a la injecció en la zona de l’abdomen, més o menys 3 dits a la dreta o a l’esquerra del melic. Finalitzada la injecció, tornar a tapar les agulles amb cura i portar-les al centre per dipositar-les en els contenidors especials.